ทองคำปิดพุ่ง11.30 ดอลล์
สัญญาทองคำตลาดนิวยอร์กปิดทะยานขึ้นแข็งแกร่ง เหตุปัญหากรีซหนุนนักลงทุนแห่ซื้อทองเลี่ยงความเสี่ยง
26 ก.พ. 2553

สัญญาทองคำตลาดนิวยอร์กปิดทะยานขึ้นแข็งแกร่ง เหตุปัญหากรีซหนุนนักลงทุนแห่ซื้อทองเลี่ยงความเสี่ยง
สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,108.50 ดอลลาร์/ออนซ์ พุ่งขึ้น 11.30 ดอลลาร์ หลังจากเคลื่อนตัวในช่วง 1,110.00-1,088.50 ดอลลาร์
ขณะที่เงินเดือนมี.ค.ปิดที่ 16.11 ดอลลาร์/ปอนด์ เพิ่มขึ้น 17.00 เซนต์ และสัญญาทองแดงส่งมอบเดือนพ.ค.ลดลง 4.35 เซนต์ ปิดที่ 3.21 ดอลลาร์/ปอนด์
ส่วนสัญญาพลาตินั่มเดือนเม.ย.ปิดที่ 1,531.20 ดอลลาร์/ออนซ์ พุ่งขึ้น 23.90 ดอลลาร์ และสัญญาพัลลาเดียมเดือนมี.ค.ปิดที่ 423.30 ดอลลาร์/ออนซ์ เพิ่มขึ้น 60.00 เซนต์
นักลงทุนแห่ซื้อสัญญาทองคำเพราะไม่มั่นใจว่ากรีซจะสามารถแก้ปัญหายอดขาดดุลงบประมาณและหนี้สาธารณะได้หรือไม่ นอกจากนี้ สกุลเงินยูโรที่ผันผวนอย่างหนักยังเป็นอีกปัจจัยหนึ่งที่ทำให้นักลงทุนเข้าถือครองทองคำเพื่อหลีกเลี่ยงความเสี่ยง
มูดีส์ อินเวสเตอร์ส เซอร์วิส และเอสแอนด์พี ขู่ปรับลดอันดับเครดิตกรีซลง 1-2 ขั้นภายในไม่กี่เดือนข้างหน้า หากรัฐบาลกรีซไม่สามารถดำเนินการตามแผนการลดยอดขาดดุลงบประมาณ โดยเอสแอนด์พีระบุว่ากรีซเผชิญกับภาวะเศรษฐกิจที่อ่อนแอและกระแสต่อต้านทางการเมืองที่กำลังส่งผลบั่นทอนความสามารถของกรีซในการลดยอดขาดดุลงบประมาณที่อยู่ในระดับสูงสุดในกลุ่มสหภาพยุโรป (อียู)